अखिल ब्राह्मण सभा के अध्यक्ष सुरेंद्र कुमार मुद्गल ने बताया कि प्रत्येक वर्ष की तरह इस बार भी नव वर्ष के अवसर पर धार्मिक कार्यक्रम का आयोजन किया गया। कार्यालय में आयोजित इस कार्यक्रम की शुरूआत वैदिक रीति अनुसार हवन करके की गई। कर्मकांडी ब्राह्मणों आचार्य हरिनारायण शास्त्री, आचार्य रामेहर शर्मा तथा सतीश कौशिक ने विधि-विधान के साथ हवन संपन्न करवाया और देश तथा समाज के लिए नववर्ष के मंगलमय होने की कामना की। हवन के बाद भजन गायन का कार्यक्रम रखा गया जिसमें गायकों ने उपस्थित समाज को भक्ति रस से सराबोर कर दिया। बाद में भंडारे का आयोजन किया गया।